Document ID: 31985R1971

*****
ΚΑΝΟΝΙΣΜΟΣ (ΕΟΚ) αριθ. 1971/85 ΤΗΣ ΕΠΙΤΡΟΠΗΣ
της 17ης Ιουλίου 1985
για την τροποποίηση του κανονισμού αριθ. 225/67/ΕΟΚ όσον αφορά τις λεπτομέρειες για τον καθορισμό της τιμής της διεθνούς αγοράς των ελαιούχων σπόρων
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας,
τον κανονισμό αριθ. 136/66/ΕΟΚ του Συμβουλίου της 22ας Σεπτεμβρίου 1966 περί δημιουργίας κοινής οργανώσεως αγοράς στον τομέα των λιπαρών ουσιών (1), όπως τροποποιήθηκε τελευταία από τον κανονισμό (ΕΟΚ) αριθ. 231/85 (2),
τον κανονισμό αριθ. 115/67/ΕΟΚ του Συμβουλίου της 6ης Ιουνίου 1967 όσον αφορά τα κριτήρια για τον προσδιορισμό της τιμής της διεθνούς αγοράς των ελαιούχων σπόρων, καθώς και του τόπου διέλευσης των συνόρων (3), όπως τροποποιήθηκε τελευταία από τον κανονισμό (ΕΟΚ) αριθ. 1983/82 (4), και ιδίως το άρθρο 7,
Εκτιμώντας:
ότι ο κανονισμός αριθ. 225/67/ΕΟΚ της Επιτροπής (5), όπως τροποποιήθηκε τελευταία από τον κανονισμό (ΕΟΚ) αριθ. 2940/84 (6), καθόρισε τα έξοδα μεταποίησης κραμβόσπορων, γογγυλόσπορων και ηλιανθόσπορων που λαμβάνονται υπόψη κατά την εφαρμογή των άρθρων 2 και 6 του κανονισμού αριθ. 115/67/ΕΟΚ· ότι, επειδή τα έξοδα αυτά έχουν αυξηθεί έκτοτε, πρέπει να τροποποιηθούν τα ποσά που καθορίζονται στα άρθρα 5 και 8 του κανονισμού αριθ. 225/67/ΕΟΚ·
ότι το άρθρο 3 του κανονισμού αριθ. 225/67/ΕΟΚ προβλέπει ότι, στην περίπτωση κατά την οποία, οι προσφορές και οι τιμές που λαμβάνονται υπόψη αφορούν ποιότητα άλλη από τον ποιοτικό τύπο για τον οποίο έχει καθορισθεί η ενδεικτική τιμή, το ποσό τους προσαρμόζεται σύμφωνα με τους συντελεστές ισοδυναμίας που περιλαμβάνονται στο παράρτημα·
ότι οι ποιότητες των κραμβόσπορων, γογγυλόσπορων και ηλιανθόσπορων, που παραδίδονται από τις κύριες τρίτες χώρες παραγωγής, παρουσιάζουν ορισμένες διαφορές σε σχέση με τις ποιότητες που λαμβάνονται υπόψη για τον καθορισμό των συντελεστών ισοδυναμίας που ισχύουν σήμερα για τους σπόρους που προέρχονται από τις εν λόγω χώρες· ότι πρέπει να καθορισθούν οι συντελεστές ισοδυναμίας στους οποίους να λαμβάνεται υπόψη η νέα κατάσταση·
ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχειρίσεως Λιπαρών Ουσιών,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Ο κανονισμός αριθ. 225/67/ΕΟΚ τροποποιείται ως εξής:
1. Στο άρθρο 5, τα ποσά «4,6 ECU» στο στοιχείο α), «5,5 ECU» στο στοιχείο β), και «5,3 ECU» στο στοιχείο γ) αντικαθίστανται αντίστοιχα από τα ποσά «4,8 ECU», «5,7 ECU» και «5,5 ECU».
2. Στο άρθρο 8 παράγραφος 1 πρώτη περίπτωση, τα ποσά «4,6 ECU» και «5,5 ECU» αντικαθίστανται αντίστοιχα από τα ποσά «4,8 ECU» και «5,7 ECU».
3. Στο άρθρο 8 τρίτη περίπτωση, το ποσό «3,6 ECU» αντικαθίσταται από το ποσό «3,7 ECU».
4. Ο πίνακας του παραρτήματος αντικαθίσταται από το ακόλουθο κείμενο:
« (ECU/100 χγρ)
1.2,3 // // // // Συντελεστής ισοδυναμίας
// 1.2.3 // // Ποσό που αφαιρείται
από την τιμή
// Ποσό που προστίθεται
στην τιμή // // // // Α. Κραμβόσποροι και γογγυλόσποροι καταγωγής: // // // - Καναδά // 1,268 // - // - Λοιπών τρίτων χωρών // 1,075 // - // Β. Ηλιανθόσποροι καταγωγής: // // // - Ηνωμένων Πολιτειών ή Καναδά // - // 0,854 // - Λοιπών τρίτων χωρών // - // 0,592» // //
Άρθρο 2
Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 17 Ιουλίου 1985.

Labels: 2